《飞来寺 其二》
明代·刘克正

何年绝壁启禅关，一线清溪万仞山。绀殿接云栖福地，玉泉流水到人寰。

石台高傍飞霞外，古洞深悬落照间。昏黑上头吾欲到，便寻仙子和歌还。

作者简介：刘克正，字懋一，号海樵。番禺人，从化籍。格长子。明穆宗隆庆五年（一五七一）进士。官翰林院检讨。年甫三十七而卒。清道光《广东通志》卷二八〇有传。